בודהיזם בישראל

על אלימות, אי אלימות, ודרכי האמצע שביניהן ​עם יובל אידו טל
2025-01-05 12:00 - 15:00 (Asia/Jerusalem) | מקוון, מקוון, מקוון
קריאת טקסטים מאד לא תיאוריטית על גבולות האלימות ואי-האלימות בעולם האמיתי.
בקורס זה נבקש להתוודע לטקסטים מכוננים בהגות העולם שעניינם מלחמות האדם ופתרונות אחרים שמצא האדם לקונפליקטים; מהבהגווד גיתה, דרך סיפורי אי אלימות בג׳אטקות [גלגולי חייו של הבודהה], חוקי הנזירים בוינאיה פיטקה, דרך לוחם שמבהלה בבודהיזם הטיבטי, אמנויות ההגנה העצמית בדאואיזם, דרך הסמוראי בזן, עקרונות האי-ציות האזרחי של הנרי דייויד ת׳ורו, תורות המאבק הלא אלים של גנדהי ושל מרטין לות׳ר קינג ועד לדילמות הצורבות של ימינו אנו

קורסנגהא עם אבי פאר: זיקנה, מחלה, מוות, אובדן ואחריות- חמשת התזכורות
2025-01-06 20:00 - 22:30 | מפגש מקוון
ינואר-פברואר 2025
זיקנה, מחלה, מוות, אובדן ואחריות- חמשת התזכורות
שמונה מפגשים שבועיים | החל מה-6.1.25, בימי שני, 20:00-22:30
קורס אונליין (באמצעות זום)
(4 מפגשי ינואר: 6.1, 13.1, 20.1, 27.1| 4 מפגשי פברואר: 3.2, 10.2, 17.2, 24.2)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס ינואר-פברואר 2025:
“בדרך הטבע, אני אזדקן-אין מנוס מזקנה.
בדרך הטבע, אני אחלה- אין מנוס ממחלה.
בדרך הטבע, אני אמות- אין מנוס ממוות.
בדרך הטבע, כל היקר לי והאהוב עלי ישתנה -אין מנוס מפרידה.
מעשי (כוונותיי) הם רכושי היחיד, הם הקרקע מתחת לרגלי- אין מנוס מתוצאות מעשי (כוונותיי).
(מתוך אופאג’האטהאנה סוטה, חמשת התזכורות, תרגום מאיר זהר)

המפגשים עם הזדקנות, מחלה, מוות ואובדן עלולים להיות מקור לקושי, סבל ואפילו ייאוש- במיוחד כשמדובר עלינו או על הקרובים לנו ויקרים לליבנו.
הדרך הבודהיסטית מציעה לנו להתייחס אל מפגשים אלו דווקא כ”חלון הזדמנויות” שמאפשר לממש חופש אמיתי בחיינו-להיזכר באופן יזום באותם מפגשים, לחקור אותם ולקחת אחריות על האופן בו אנו מתייחסים אליהם
בקורסנגהא זה נדבר על היבטים שונים של “זיקנה, מחלה, מוות, אובדן ואחריות”:

מה משותף לאירועים שמהווים פוטנציאל לעליית סערת רגשות
טראומה (סיום כפוי והתחלה מאולצת) כ “חלון הזדמנויות”
שלוש “הנחות עבודה” (שגויות) שלנו כלפי הסבל בחיינו
שמונה אסטרטגיות נפוצות (שגויות) – להקטנת הסבל ולהרבות אושר
האסטרטגיה הבודהיסטית להפסקת הסבל
“חמשת התזכורות”- השקפות שגויות והשקפות נכונות כלפיהן
מוות- גישות נפוצות, היזכרות במוות, איך להתכונן

להאזנה לשיחות על בודהיזם של אבי פאר ביוטיוב- לחץ/י כאן

ריטריט בנושא אנאטה - סטיבן פולדר ואילן לוטנברג, בסיוע אסף פדרמן - לבעלי/ות ניסיון קודם
2025-01-08 14:30 | עין דור, עין דור, עין דור
אנאטה: מי אני?
ברגע שאנו מתחילים לחקור מי או מה אנחנו, מימד חדש נגלה לנו, עשיר בתובנות:
“מי אחראי על החיים שלי?”
“איך אני יכול למוסס את תחושת הנפרדות ביני לבין העולם?”
“מה אפשר לעשות כדי שהעצמי יפסיק לעמוד בדרכי כל הזמן?”
“מה היא החוויה של מה שאין לו גבולות?”
תרגול בודהיסטי של גילוי העצמי ומה שמעבר לו (“אנאטה”) עוזר לנו לקלף שכבות של התניות ואמונות, ומאפשר לנו לחיות בצורה יותר נבונה, יותר קלילה ויותר חופשיה.

תודעה שקטה, גוף נוכח - שבת מדיטציה במסורת מורה הזן תיך נאת האן
2025-01-11 10:00 - 15:00 | המרכז לויג’נאנה יוגה, תל אביב, תל אביב
תודעה שקטה, גוף נוכח – שבת מדיטציה, 11.1.25, 10:00-15:00
בהנחיית חגית הרמון, במרכז לויג’נאנה יוגה, ת”א
למידע ולהרשמה:
/https://yogatlv.co.il/meditaion
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו. אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו”
– תיך נאת האן
טקסט עתיק טומן בתוכו מפתחות לשחרור התודעה, גם בימים מאלחשים וקשים.
הטקסט הזה הוא הדרשה על ארבעת בסיסי המודעות – סוטרת הסאטיפטנה, אותה נקרא ואליה נתייחס במהלך שבת המדיטציה הקרובה.
הטקסט הזה מתווה דרך להשקטת התודעה, דרך שלכאורה היא פשוטה, אך לא מובנת מאליה ובמבט מדוקדק מכילה את הקיום ואת היקום כולם.
התרגול הזה עובר דרך חיבור עמוק לגוף ולנוכחותו ודרך קבלה עצמית עמוקה. עם תודעה שקטה, יש לנו גישה אחרת לדברים, כזו שמאפשרת שיקול דעת, תעוזה, מבט מפוכח וחומל, אומץ להשתנות ולשנות ועשייה מיטיבה.
השבת תכלול תרגולי מדיטציה שונים בישיבה, בהליכה, באכילה, בשכיבה, לימוד ושיתוף.

תודעה שקטה, גוף נוכח – שבת תרגול עם חגית הרמון
2025-01-11 10:00 - 15:00 | מרכז לויג’נאנה יוגה, מזא"ה 22, תל אביב
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו”
– תיך נאת האן
.
שבת תרגול בהנחיית מורת הדהרמה חגית הרמון
ה 11.01.2025 בין השעות 10:00 ל 15:00
במרכז לויג׳נאנה יוגה, מזא״ה 22 תל אביב.
לפרטים והרשמה: כאן.
.
טקסט עתיק טומן בתוכו מפתחות לשחרור התודעה, גם בימים מאלחשים וקשים.
הטקסט הזה הוא הדרשה על ארבעת בסיסי המודעות – סוטרת הסאטיפטנה, אותה נקרא ואליה נתייחס במהלך שבת המדיטציה הקרובה.
הטקסט הזה מתווה דרך להשקטת התודעה, דרך שלכאורה היא פשוטה, אך לא מובנת מאליה ובמבט מדוקדק מכילה את הקיום ואת היקום כולם.
התרגול הזה עובר דרך חיבור עמוק לגוף ולנוכחותו ודרך קבלה עצמית עמוקה.
עם תודעה שקטה, יש לנו גישה אחרת לדברים, כזו שמאפשרת שיקול דעת, תעוזה, מבט מפוכח וחומל, אומץ להשתנות ולשנות ועשייה מיטיבה.
השבת תכלול תרגולי מדיטציה שונים בישיבה, בהליכה, באכילה, בשכיבה, לימוד ושיתוף.
נשמח לראותכם.ן

ערב מבוא לזן ומדיטציה בהוד השרון
2025-01-20 18:45 - 20:20 | מרכז זן השרון, ישורון, הוד השרון
אתם מוזמנים למפגש מבוא למדיטציית זן שיתקיים במרכז זן השרון.
ערב המבוא מיועד לחדשים ולוותיקים כאחד, ובמהלכו נעבור על דרכי המדיטציה אותן תוכלו לתרגל בקבוצה או בצורה פרטנית בביתכם.
מרכז הזן בהוד השרון הוא חלק מבית הספר הבינלאומי לזן – קואן אום, המונה למעלה ממאה מרכזים בכל העולם.
✽ ✾ ✿ ❀ ❁ ❃ ❊ ❋
למי המפגש מיועד?
המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
✽ ✾ ✿ ❀ ❁ ❃ ❊ ❋
מהם עקרונות מדיטציית הזן?
– תרגול הזן מכוון אותנו לחוות את החיים כפי שהם כאן ועכשיו, ברגע הזה.
– להיוודע לטבע האמיתי שלנו ולפעול מתוך חמלה וחכמה.
– מדיטציית הזן מסייעת לשקט ושלווה פנימית.
אנו נתרגל את המדיטציה אשר נלמדת במעל 100 מרכזי קואן אום בעולם עפ”י המסורת של הזן הקוריאני.
✽ ✾ ✿ ❀ ❁ ❃ ❊ ❋
פרטי המפגש:
תאריך: 20 בינואר 2025
18.45-20.20
ובהרשמה מראש בלבד
עלות סמלית למפגש: 30 ש”ח
– כדי להבטיח את מקומכם אנא הירשמו בקישור
https://www.meshulam.co.il/s/1c5941
לשאלות ופרטים נוספים ניתן ליצור קשר עם אביטל 0544317255
✽
** יינתן זמן לשאלות ותשובות
בכדי להרשם יש לשלם את דמי ההרשמה בקישור המצורף.
דמי ההרשמה אינם ניתנים להחזרה גם במקרה של ביטול.
הקישור לתשלום עבור המפגש
https://www.meshulam.co.il/s/1c5941
✽
את מפגש המבוא מנחים אביטל סבג ותום ורד – מורי דהרמה בבית הספר לזן ‘קואן אום’ בעלי ותק של למעלה מ18 שנים בתרגול מדיטציה.
לאחר המפגש תינתן האפשרות למשתתפים להצטרף לאחת מקבוצות הישיבה השבועיות של מרכז הזן
אתר בית הספר לזן הישראלי

תרגול מדיטציה בדרך הזן – קוואן אום ישראל

נשמח לראותכם!

סופ״ש ארוך (ד'-שבת) של ויפאסנה - ערן הרפז וסנדיה בר קמה, בסיוע שלומית שלו
2025-01-29 14:30 - 18:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.
מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט ויפאסנה עד 10 ימים עם ענת צחור במנזר עין כרם
2025-02-03 13:00 - 15:00 | מנזר האחיות ציון, עין כרם, ירושלים
ריטריט ויפאסנה ארוך עד 10 ימים עם ענת צחור
ניתן להגיע למשך של חמישה עד עשרה ימים.
התרגול מתקיים בשתיקה במתכונת נזירית.
הריטריט מונחה באופן אישי וקבוצתי.
מתאים למתרגלים מנוסים ומתחילים שזו להם הפעם הראשונה.
ריטריט ארוך בן עשרה ימים מאפשר טיפוס גבוה לרמות של ידע ושחרור מדפוסים כובלים ומכאובים, הבנה של העצמי, הבנה של מהי קארמה ומהם מאפייני הקיום.
מתרגל שמקדיש עצמו לתהליכים שעוברים בסדנת ויפאסנה עובר תהליך עמוק של התנקות ממשקעים, דפוסים ותפיסות מוטעות, ותובנות עולות.
התרגול מבוסס על הלימוד של הנזיר הבורמזי מהאשי סאיידו, ועל שיטת שש-עשרה היאנות כפי שנלמדת בצפון תאיילנד.

הדרך - תוכנית לימודים חצי שנתית עם אסף פדרמן
2025-02-03 17:00 - 19:30 | חיפה ו/או זום, מוריה 67, חיפה
תוכנית העמקה “הדרך” עם אסף פדרמן
מפגשים שבועיים וימי תרגול להיכרות וחקירה של עולם המושגים והתרגולים במסגרת “הדרך בעלת שמונת החלקים”.
התוכנית מיועדת לתמוך במתרגלים אחרי השתתפות בריטריטים או לקראתם, ולתמוך בקהילה דיאלוגית לומדת ומתפתחת.
התחלה: פברואר 2025.
סיום: יוני 2025.
שיעורים מתקיימים בימי שני בשעות 17:00-19:30 בחיפה או בזום (יוקלט) + ימי תרגול בשישי, בפרדס חנה-כרכור.
לפרטים והרשמה https://mindfulness.co.il/2022/06/yearlong-program/

האי הפנימי בהשראת מורה הזן תיך נאת האן עם חגית הרמון
2025-02-06 19:00 - 21:30 | בית רייזל, כפר סבא, כפר סבא
כולנו רוצים למצוא מקלט, תחושת בית. היכן אנחנו מוצאים מקלט בכל רגע, וגם ברגעים סוערים? האם מה שאנחנו מבקשים בו מקלט באופן הרגלי הוא אכן מקלט אמיתי?

מציאת בית פנימי היא משאלה עמוקה וגם תרגול.
הבודהה לימד שהאי הזה נמצא בתוכנו.
זה הדבר האחרון שלימד לפני מותו.

בלשון הבודהה, התרגול הזה נקרא Atta dipa saranam.
התרגול המופלא והכל כך בהיר הזה מופיע במספר סוטרות, וביניהן – הסוטרה על הדרך הטובה ביותר לחיות לבד, סוטרת אטה-דיפה וסוטרת מהה פרינירוונה. הטקסטים האלה קצרים וחודרים, ומעולם לא חדלו מלהיות רלוונטים. הם מנחים אותנו כיצד למצוא את האי הפנימי – וכל שנותר לנו הוא לתרגל.

כל אחד מהמפגשים יכלול תרגול, לימוד ושיתוף.

מפגש מקוון בסדרת מפגשי שבילים רבים – דהרמה אחת: לא לפקפק בספק – בין שיתוק ופעולה
2025-02-07 10:00 - 12:30
משתתפים: פרופ׳ נאוה לויט בן נון, ד״ר אסף פדרמן, יובל אידו טל, שלמה בזם
מנחים: אילן לוטנברג ואבי פאר
“אדם שמקדיש את עצמו לאימון במדיטציה, עליו להצטייד בשלושה עיקרים:
שורש גדול של אמון, כדור גדול של ספק, ונחישות תכליתית חוצבת להבות.
אם יחסר ולו אחד מהשלושה, יהיה המתאמן כמו תלת רגל שחסרה לו רגל.”
(כך כתב מורה הזן הקואין, בן המאה ה-17, על ההולך.ת בדרך. תרגום: יובל אידו טל)
אנו חווים את המציאות דרך הפילטרים של התבניות המנטליות, ההשקפות, הדעות והזיכרונות שנבנו בנו לאורך השנים. איננו מפקפקים בכך שזו המציאות האמיתית והאובייקטיבית.
כאשר המציאות לא מתרחשת (או משתנה) בהתאם לציפיות שלנו, עולים בנו ספקות עמוקים, היעדר-ביטחון, הססנות-יתר וחוסר אמון בעצמנו וביכולתנו. אלו, גובים מאיתנו מחירים רגשיים כבדים, עד כדי שיתוק מנטלי ותחושה שהמציאות פועלת נגדנו.
“ספקות עמוקים” (ויצ’יקיצ’הא) מוגדרים על ידי הבודהה כאחד מחמשת ה”מכשולים”, אלו שמונעים מאיתנו ללכת בדרך המובילה לחופש. מולם, ישנה גם האפשרות ל”ספק מיטיב” – ספק מסוג אחר – הטלת ספק בתפישת המציאות העכשווית שלנו, שדווקא מסייעת לבניית אמון בדרך.
במפגש זה ננסה לפקפק ולהטיל ספק בתפישת המציאות הנוכחית שלנו ונחקור את הגישה הבודהיסטית כלפי שני סוגי הספק – כמכשול או כחלק מהדרך לשחרור.

לטפח זרעים - ריטריט סופ"ש (ללא לינה) במסורת של מורה הזן תיך נאת האן
2025-02-07 10:00 - 16:00 | מרכז הרוחני בנווה שלום, נווה שלום
ריטריט סוף-שבוע ללא לינה* במסורת מורה הזן תיך נאת האן
*בהנחיית מורות הדהרמה חגית הרמון ודורית שיפין*
הריטריט יתקיים במרכז הרוחני בנווה שלום בתאריכים ה 7-8 בפברואר 2025.
להרשמה ולמידע נוסף: https://forms.gle/hXZ8QwwSnV8XR1xi9
קצת על הריטריט:
התרגול הבודהיסטי מציע לנו משאב בעל עוצמה בל תתואר.
מהו המשאב הזה? התודעה שלנו עצמנו. לעתים, בייחוד כשהמציאות סביבנו כואבת ושוחקת , אנחנו מאבדים אמון בכוחה של התודעה שלנו. מה גורם לנו לאבד אמון, מה גורם לנו לחוש אמון? הרצון לשלוט בנסיבות והתלות בתוצאות גורם לנו לא פעם לאובדן אמון. שהרי אין לנו שליטה על הנסיבות, העולם אינו פועל לפי רצוננו.
אבל יש לנו היכולת לפנות פנימה ולטפח זרעים בתודעה שלנו, מתוך ידיעה שאיננו יודעים מתי יבשילו הפירות. הפניה הזו פנימה, טיפוח זרעים בתודעה, בהתמדה, הוא סוד כוחו של התרגול.
החזרה הזו פנימה לא נועדה לשכוח את העולם ואת סבלו או את סבלנו, אלא לגלות אומץ ולעמוד מול המציאות כפי שהיא – הפנימית והחיצונית, מתוך יציבות וחמלה.
הריטריט יתקיים ברובו בשתיקה. הימים יכללו תרגול של מדיטציה בישיבה ובהליכה, הרצאה, ארוחה (נתרגל אכילה מודעת ביחד עם מנה אישית שתביאו איתכם), הרפיה, שיתוף והנחיה לתרגול בבית בשישי בערב.

לאם רים הדרך המדורגת במסורת הבודהיזם הטיבטי עם תומר יצחקי
2025-02-10 15:00 - 18:00 | בית רייזל, כפר סבא, כפר סבא
הלאם רים -״שלבי הדרך״ הוא טקסט המיוחס לחכם הבודהיסטי צוֹנְג-קַא-פַּא שחובר בטיבט במאות 14-15. הטקסט מסביר את השלבים לשחרור התודעה בדרך הבודהיסטווה לפי המסורת הטיבטית, אשר מציגה את הדרך להתעוררות באופן הדרגתי.

הלאם רים מחולק לשלושה חלקים, לפי המוטיבציה של המתרגל, כשכל שלב מכין לשלב הבא.
בקורס זה נתמקד בחלק הראשון מבין השלושה, המשמעותי במיוחד ליצירת מוטיבציה חזקה לתרגול עצמו.

הקורס יבנה מלימוד , דיון קבוצתי ומדיטציות שקטות ואנליטיות.

נעבור מהמבוא שיציג את מבנה הלאם רים, מטרותיו וההיסטוריה שלו, לרעיון ״חיי אדם היקרים מפז״. נעבור דרך שמונה הדאגות הארציות, דרך ארעיות ומוות, סבל, קארמה ועוד. ביום התרגול נעמיק בתרגול המדיטציות בנושאים הנלמדים.

פירוט המפגשים:

חיי אדם היקרים מפז
מבוא ללאם רים – מבנה , מטרות היסטוריה
לאם רים חלק הראשון: הבנה והערכה של חיי אדם יקרים מפז וההזדמנות הייחודית ללימוד ותרגול רוחני: 18 המאפיינים הייחודים לחיים אנושיים שלמים.

שמונה הדאגות הארציות
זיהוי, הבנה ועבודה עם שמונה הדאגות הארציות המונעות את ההתקדמות הרוחנית ומשאירות אותנו במעגל הסבל: רווח והפסד, תהילה ובושה , שבח וגינוי, הנאה וכאב.

ארעיות ומוות
המוות והארעיות כפי שבאים לידי ביטוי בתרגול במסורת המהאיינה
מוות כמציאות בלתי נמנעת, חשיבות ההבנה של המוות וההכנה אליו

הסבל במישורי הקיום הנמוכים
תיאור מישורי הקיום הנמוכים ואיך הם באים לידי ביטוי בחיינו
מישורי הקיום בבודהיזם כמטאפורה לחווית חיינו כבני אדם
יצירת המוטיבציה הנכונה להמשך התרגול

לקיחת מקלט בבודהה , בדהרמה ובסנגהה
מה המשמעות של לקיחת מקלט בחיינו ואיך היא נעשית?
ההשפעות של לקיחת מקלט בשלוש אבני החן

קארמה: חוק הסיבה והתוצאה
חוק הקארמה והשפעתו על חיינו
עקרונות הקארמה : סיבה ותוצאה, טיהור קארמה שלילית

יום תרגול: העמקה ויישום של התכנים שנלמדו במפגשים
ליבו של יום התרגול יהיה תרגול מדיטציות בכל אחד מהנושאים שנלמדו
דיון ושיתוף קצר לאחר כל מדיטציה
סיכום הקורס ושיחה לגבי ההמשך

סופ״ש ארוך (ד'-שבת) של ויפאסנה - לילה קמחי ויהל אביגור- לבעלי/ות ניסיון קודם
2025-02-12 14:30 - 18:00 | עין דור, עין דור, עין דור

הבודהה והיוגי: בין כיווץ לחופש ​ עם אביגיל פן
2025-02-14 09:00 - 12:00 | בית רייזל, כפר סבא, כפר סבא
כאשר יצא הבודהה אל היער אל מסע החיפוש הנאצל שלו, המורה הראשון שפגש, אראדה קלאמה; היה זה מורה שהשתייך למרחבי היוגים העתיקים, הפורשים אל היער ומתאמנים באימוני גוף, תודעה ורוח.
לימים, המשיך הבודהה במסעו והוליד את הבודהיזם כתופעה מכוננת ומהפכנית. אך המרחב היוגי היווה חלק בלתי נפרד מעיצוב הבודהיזם, מהעולם אליו נולד הבודהה והמרחב בו צמח הבודהיזם בכלל.
בקורס זה נבקש לפגוש את מרחבי היציאה ליער, ערש היוגה הקדומה, ואת הדרך בה צמח הבודהיזם מתוך המרחבים האלה.

בשיעורים נשלב בין אימונים והתנסות בתנועות ותנוחות (אסאנות) בהשראה יוגית, אימוני נשימה (פראנאיאמה) ותרגולי מדיטציה וריכוז המהדהדים בין עולמות הרוח היוגיים לבודהיסטיים.
נחקור את המגע בין המסורות, הדרך בה הן מעצבות זו את זו ושונות זו מזו.
נפגוש טקסטים מעולמות קדומים כגון האופנישדות, את היוגה סוטרה של פטנג’לי ואת היחסים בינן לבין דרשות הבודהיזם המוקדם.
ובעיקר – נעיין בחיינו שלנו, ובדרך בה הרעיונות היוגיים והבודהיסטיים נוגעים בהם.
בין היתר: כיווץ וכאב, עצמי ולא-עצמי, קרמה, מודעות, קשב, גוף ונשימה ובעיקר- האפשרות להבזקים של חופש בתוך סערות אוקיינוס החיים.

סופ״ש ארוך (ד'-שבת) של ויפאסנה - שימי לוי, בסיוע שחר מתן
2025-02-19 14:30 - 18:00 | עין דור, עין דור, עין דור

תרגול טנטרה בודהיסטית בימי מלחמה וכאוס - עם לאמה גלן מולין
2025-02-23 20:00 - 22:00 | הסטודיו של אנה, אחוזה 79, פרדס חנה
הטנטרה הבודהיסטית, או ״דרך האמצעים המיומנים״, מלמדת אותנו כיצד להשתמש באתגרי החיים וברגשות המטרידים כמו פחד, כעס, אגרסיביות, האחזות ובורות – כ״דלק״ שמאיץ אותנו בדרך להארה ולשחרור מסבל שלנו ושל אחרים. בהרצאה זאת יציג לאמה גלן מולין את הדרך הטנטרית – ויסביר כיצד היא מאפשרת למתרגלים להשתמש בזמני מלחמה וכאוס לפיתוח החוכמה והחמלה.
הלימוד ילווה בתרגום לעברית
ההשתתפות בלימוד הינה בדאנה (תרומה לפי נדיבות הלב)
על המורה:
לאמה גלן מולין הינו מורה וותיק ואהוב של טנטרה בודהיסטית. הוא תלמידם הישיר של הוד קדושתו הדלאי לאמה ה-14, ומורי השורש שלו הם לינג רינפוצ’ה השישי (Kyabje Ling Dorjechang) וטריג׳נג רינפוצ׳ה (Kyabje Trijang Dorjechang) – שהם מורי השורש האישיים של הדלאי לאמה ה-14.
לאמה גלן מלמד בודהיזם טיבטי מעל שלושים שנה לאלפי תלמידים בכל רחבי העולם

סופ"ש ארוך בנושא מוות וארעיות - ערן הרפז ואודליה וינברג, בסיוע דוד לב - לבעלי/ות ניסיון קודם
2025-02-26 14:30 | עין דור, עין דור, עין דור

קריאה ותרגול בסטיפטהאנה הדרשה על ביסוס תשומת הלב עם ענבל הללי בלס
2025-02-27 09:00 - 11:00 | מקוון, מקוון, מקוון
הסטיפטהאנה סוטה היא טקסט מרכזי בספרות הבודהיסטית העתיקה, ומכילה הנחיות רבות ומגוונות של מדיטציה שמהוות את הבסיס למדיטציית הויפאסנה.
זהו טקסט המזמין אותנו להתבונן בהיבטים שונים של החוויה: גוף, נשימה ותנועה, גוון תחושתי נעים/לא נעים, מצבי תודעה ודהמות (תופעות של התודעה).
הדרשה פורשת בפנינו מניפה אדירה של צורות תרגול מדיטציה מוכרות יותר או פחות, ומציגה לנו את אחת מדרכי החקירה האופייניות להתבוננות דרך הפרספקטיבה הבודהיסטית:

האם התופעה קיימת כרגע?
מהם התנאים והנסיבות שבהם נוצרת התופעה?
מהם התנאים והנסיבות שבהם התופעה משתנה ומתפוגגת?
מהי צורת ההתבוננות הרואה את התופעה באופן מיומן וענייני, ללא התערבות של השתוקקות ודחייה?

קורס זה יתחלק לשני חלקים, בכל אחד מהם נקרא בדרשה, נתוודע למושגים המופיעים בה, נתרגל מדיטציה לפי ההנחיות המגוונות ונחקור את הרלוונטיות של המושגים, ההנחיות וצורת ההתבוננות המוצגת בדרשה לחיינו. ההתעמקות בלימוד ובתרגול לפי הדרשה היא שער להרחבה והעמקה של הבנותינו ותפיסותינו אודות התרגול הבודהיסטי.
נתקרב לסגנון ההנחיה המיוחד המיוחס לבודהה, כולל השימוש המושכל והמופלא שלו בדימויים ותמונות מתוך שגרת חייו לצורך המחשת ההנחיות: שימוש במחרטה, תכולת שק תבואה, קצב היושב על אם הדרך ועוד.

חלק ראשון: הקדמה, תשומת לב לגוף ולוודנה
(מתאים גם למתרגלים חדשים)
ההקדמה לדרשה, תיאור האיכויות התודעתיות הנחוצות לחקירה, התבוננות בגוף (נשימה, הגוף כולו, הגוף בכל התנוחות והפעולות, ארבעת היסודות, התבוננות באיברי הגוף הפנימיים, התבוננות בגוף לאחר המוות), ודאנה-גוון תחושתי (נעים/לא נעים/ניטרלי).

חלק שני: תשומת לב לתודעה ולדהמות
(מתאים למתרגלים בעלי ניסיון, או מי שהשתתפו בחלק הראשון)
התבוננות בתודעה (צ’יטה), התבוננות ב”דהמות” – תופעות של התודעה: המכשולים, המצרפים, בסיסי החושים, מרכיבי ההתעוררות, האמיתות הנאצלות).

קבלה נאצלת - סבל ושחרורו, שבת מדיטציה במסורת של מורה הזן תיך נאת האן, 1.3.25
2025-03-01 10:00 - 15:00 | המרכז לויג’נאנה יוגה, מזאה 22, תל אביב
“אני מלמד על סבל ועל הקץ לסבל”
– בודהא
מה פשר המשפט המפורסם הזה? מה זה אומר ללמד על סבל ועל הקץ לסבל?
אולי הכוונה היא שכל עוד אנחנו מתכחשים לסבלנו, לא נוכל להשתחרר ממנו.
כל עוד אנחנו מנסים לשלוט בנסיבות ולא לעצור ולהתבונן, בעיקר פנימה, לא נוכל להשתחרר-
ושאפשר להשתחרר!
המשפט הזה מלמד על חופש אמיתי ומהי משמעותו.
האם אנחנו מוכנים לעמוד מול כאבנו? האם אנחנו באמת רוצים להיות חופשיים, ואם כן, ממה? האם אנחנו באמת מאמינים שאפשר להיות בטוב?
בשבת התרגול הקרובה ניעזר בטקסט עתיק שבו שמונה מפתחות כדי לפצח את המשפט הקצר והחודר הזה.
למידע ולהרשמה: https://yogatlv.co.il/meditaion/

איכויות הלב כשער להתעוררות ​ עם אילן לוטנברג
2025-03-02 18:00 - 21:30 | בית רייזל, כפר סבא, כפר סבא
כאשר אנחנו מבינים את הטבע חסר העצמיות של התופעות, האנרגיה לגרום לרווחתם של האחרים מתעוררת ללא מאמץ ובטבעיות.״
דילגו קיינצה רינפוצ׳ה

לטיפוח איכויות הלב נודעת חשיבות רבה ולא רק בדרך הבודהיסטית. כולנו חווינו רגעים שבהם ליבנו נפתח לאהבה, שחמלה הרעידה את הווייתנו, ששמחנו מבלי להרגיש שחלקנו נגרע, שרוחנו שקטה ושלווה; אלו מצבי תודעה מיטיבים שאנו מכירים בחיינו ברמה כזו או אחרת, ואין חולק על תרומתם לרווחתנו ולאיכות חיינו.
אולם כפרקטיקה בודהיסטית, לתרגול ארבעת ה”ברהמה ויהארה” – טוב לב אוהב (מטא), חמלה (קרונא), שמחה בשמחת הזולת (מודיטה) ואיזון נפש (אופקהא) – יש גם משמעות אחרת. פיתוח וטיפוח האיכויות המנטליות האלו הוא תרגול שמכוון להשגת המטרה הנעלה של שחרור התודעה, שיכול להיות שער להתעוררות.
בקורס זה נחקור, נתרגל ונלמד איך לגשת אל המרחב העמוק הזה בשני היבטיו, שאינם סותרים בהכרח – כאפשרות פרקטית לשזור את איכויות הלב במערכות היחסים שלנו, בחיי המשפחה, העבודה, החברה, ולשפר את איכות חיינו; וגם, אם נבחר, לראות בפיתוחן המלא אפשרות להתמרה רדיקלית של ליבנו ותודעתנו בדרך לשחרור.
בין הנושאים שבהם נעסוק:

כיצד לנווט במרחבי המפה הרגשית שלנו
נטיות, הרגלים ודפוסים – מזיקים ומיטיבים
טיפוח איכויות הלב כנוגדני ״רעלים״
הבנת חוק הקרמה כמצע לטרנספורמציה
מגבולות מיטיבים להעדר גבולות – בינינו לבין אחרים
מחוכמה וחמלה לריקות ובודהיצ׳יטה – התודעה הנֵיעורה

המפגשים יכללו תרגולי מדיטציה, שיחות דהרמה, לימוד וחקירה משותפת של אפשרויות היישום של התרגול בחיי היום-יום, מתוך הבנת הדרך הבודהיסטית כדרך חיים.

קורס החניכה עם לִילה: שנה של מסע רוחני בתוך חיינו וחניכה לידיעה הפנימית. ימי שני ב'עלי אדמות'.
2025-03-03 11:00 - 16:00 | עלי אדמות, מושב לוזית, מושב לוזית
ברגע שתפתחו ותרפו את האגרוף הקפוץ של ההאחזות, יתגלה חלל אינסופי – כאן, פתוח, מזמין ונוח”. /לאמה גאנדון רינפוצ’ה
ממשיכות.ים לבעור באש הידיעה הפנימית… הזדמנות פז ללמוד עם לילה קמחי, והפעם: שנה שלמה בפינת קסם מופלאה – ‘עלי אדמות’ ♡ ימי שני בין 11-16 או בין 11-18. מתחילים ב – 28.10! ♡
השנה נשים דגש על לימוד מיוחד מאוד במסורה המהמודרה (החותם הגדול) הטיבטית. זהו לימוד של אי שניות בודהיסטית שמגיעה דרך שושלת מורים טיבטים, מהבודהא ישירות עד אלינו, כולל הנחיות יפיפיות וישירות לתרגול וטקסטים קדומים.
נפגוש טקסטים ולימוד שלא הכרנו בעבר (טקסט תרגולי מהמאה ה13, סוטרת הלב האניגמטית ועוד) ונכיר מורים מהמסורת המעולה הזו – פמה צ’ודרון, צ’וגיאם טרונגפה המורה שלה, ועוד.
חידוש נוסף השנה – בהתאמה לותיקות.ים שביניכן – השנה נתחיל להתנסות בסגנונות הנחייה בקבוצות קטנות, ונתאמן בהנחיית מדיטציה.
השנה תינתן עדיפות לנרשמים לכל השנה כולה, כדי לשמור על הרצף וההמשכיות ובכך להעמיק עוד יותר אל הצוף שבלימוד; החופש חסר הגבולות.
עוד על הקורס
הקורס מציע מסגרת לימודית, חוויתית ותרגולית וסנגהה חמה ותומכת, בליווי צמוד של לילה ושל המקום כולו על יצוריו: הזדמנות פז ללמוד עם לילה בפינת קסם מופלאה ומיוחדת במינה – ‘עלי אדמות’. דרך לימוד העומק של הבודהיזם, הדהרמה, המדיטציה, אי שניות ועוד תופינים. הקורס מציע חניכה לטרנספורמציה אישית, וממנה לשינוי עולמנו הקרוב והרחוק, לטובתנו ולטובת כולם.
איפה
במרחב הער והיפיפה של ‘עלי אדמות’ במושב לוזית שליד עמק האלה, והטבע הפראי שסביבה. העדיפות היא למפגשים הפיזיים, ואם ישתנו התנאים (סגר, מלחמה או ביקור חייזרים) והמפגשים הפיזיים לא יתאפשרו – המפגשים יתקיימו בזום. המפגשים מוקלטים ועולים לתיקייה שפתוחה רק למשתתפי ומשתתפות קורס החניכה.
קצת על ‘עלי אדמות’
‘עלי אדמות’ היא ‘אדמה ערה’ – מרחב אקולוגי-רוחני המזמין אל חיקו א.נשים המעוניינים ללמוד ולתרגל, להעמיק ולהרחיב בדרך הדהרמה והחופש, עם חיבור ואהבה לטבע, וגילוי של האנושיות והמרחב של הלב הפתוח של כולנו. ‘עלי אדמות’ נמצאת במושב לוזית, מול טבע פראי ויפיפה, ובה יער מאכל עם עצי פרי מיוחדים, גינה אורגנית, תרנגולות חופש, ברווזות חופש, כלבות ופינות קסם בשפע. במקום מטבח חוץ מאובזר, שירותי קומפוסט, סטודיו הבנוי מאדמה ועוד הפתעות. מושב לוזית נמצא ליד עמק האלה, שעה מתל אביב, ו – 40 דקות מירושלים וגם מבאר שבע.
למי הקורס מיועד
לא.נשים שהולכים כברת דרך בלימוד ובתרגול הרוחני, ושמכירים את הלימוד של לִילה, לממשיכות.ים הנלהבות .ים מקורס החניכה של שנים קודמות ולכל מי שליבו וליבה מהדהדים את הרצון לטעום את טעם הדהרמה באופן הייחודי הזה ולהעביר אותו הלאה, לחייהן.ם ולחיי הסובבים. נדרשים הכרות ונסיון בתרגול ובלימוד.
מספר המקומות מוגבל, בהתאם לאופי הקורס והזמן המיוחד בו אנו חיים.
שימו לב – למי שהאש מפזזת בליבה הטוב – השנה יש העדפה לנרשמות לכל השנה כולה, כדי לאפשר העמקה. הוספנו גם הנחה של 5% למי שנרשמת לכל השנה.
אנא מלאו וענו על השאלות בטופס במלואן ובפירוט. אחרי שנעבור על הטפסים והבקשות נהיה איתכם בקשר לגבי התאמה ובמידה ותהיה התאמה נשלח לכם קישור לתשלום.
תאריכים: הקורס כולל שני סמסטרים בני 10 מפגשים בימי שני בין 11-16, בהם שני מפגשי ריטריט ארוכים (עם אפשרות להרצאות של מורים אורחים) בין 11-18. ניתן להרשם לכל סמסטר בנפרד. הקורס כולו כולל 108 שעות. (54 שעות כל סמסטר).

קורסנגהא עם אבי פאר: שמחה היא ליבת הדרך הבודהיסטית
2025-03-03 20:00 - 22:30 | מפגש מקוון
מרץ-אפריל 2025
שמחה היא ליבת הדרך הבודהיסטית
שמונה מפגשים שבועיים | החל מה-3.03.25, בימי שני, 20:00-22:30
קורס אונליין (באמצעות זום)
(5 מפגשי מרץ: 3.3, 10.3, 17.3, 24.3 31.3| 3 מפגשי אפריל: 7.4, 21.4, 28.4 )
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מרץ-אפריל 2025:
“שמחה אמיתית, (פיטי), נובעת לא מתנאים חיצוניים אלא מבפנים,
כתוצאה של מדיטציה וטיפוח המידות הטובות.”
(יונגי מינגיור רינפוצ’ה)
“מצא הנאה בערנות, שמור היטב על תודעתך,
חלץ עצמך מדרך חתחתים, כמו פיל השקוע בבוץ”
“אם מצאת רע נבון, שותף לדרך, חכם שחי כראוי,
עליך לגבור על כל הסכנות וללכת עמו בשמחה ובקשב”
(דהמפדה, 327-328. תרגום אסף פדרמן)
הדרך הבודהיסטית מכירה בערך הרב שיש לשמחה (פיטי) ועונג (סוקהא) עבור ההליכה בדרך. למעשה, ניתן לומר כי שמחה אמיתית היא בליבת הדרך ולכל אורך הדרך.
עם זאת, הדרך הבודהיסטית מבהירה לנו כי מה שאנו מכנים שמחה, עונג, ושואפים להם, אינם באמת כאלו. הם מוגבלים ובסופו של דבר אפילו תורמים לאי-נחת בחיינו
קורסנגהא זה יעסוק בנושאים אלו- שמחה, עונג, אושר-כדי להבהיר לנו מהן השגיאות והסכנות הטמונות בהבנה שגויה שלהם ומה ניתן וראוי לעשות כדי שהן תהיה נוכחות בחיינו ותתרומנה באמת לאיכות חיינו ולמציאת משמעות בהן.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

מדיטציית זן גוונים רבים קשת אחת עם יובל אידו טל
2025-03-10 13:00 - 16:00 | מקוון, מקוון, מקוון
המילה היפנית זֶן [במקורה הסיני: צָ’אן], משמעותה מדיטציה.
זרם הבודהיזם היפני המכונה זן, וקודמו הסיני המכונה צ’אן, העמידו במרכז הבודהיזם את האימון ואת ההגשמה של הלכי הנפש המדיטטיביים כראשיתה של הדרך וכאחריתה, בין אם המדיטציה מתממשת על כרית ובין אם היא מתממשת במשרד הדואר, בבית השימוש, בזירת קרב כלשהי או בחדר המיטות.
גווניה של המדיטציה באימון הזן רבים. ישנה המדיטציה שבאפס המעשה [שִיקָאנְטָזָה]. ישנו האימון בתשומת הלב [זָאזֶן]. ישנו האימון בהוויה השואלת, שאינה מבקשת תשובה [קוֹאָן], ישנו האימון בהתקרבות אל המילים ובהתרחקות מהן [נֶן], ישנו האימון בריכוז ובחקירת דקויותיה של התודעה [שוֹג’וֹ], ישנו האימון בהרחבת התודעה מתוך ריקות ותוך כדי טיפוחה של חמלה [דָאיג’וֹ].
בקורס זה נתאמן ונתעמק בכל אלה.

סופ״ש ארוך (ד'-שבת) של ויפאסנה - אילן לוטנברג וסנדיה בר קמה, בסיוע שלומית שלו
2025-03-12 14:30 - 18:00 | עין דור, עין דור, עין דור

נודד אך לא אבוד - הקרנת סרט על מינגיור רינפוצ'ה ושיחה עם הנזיר קארצון
2025-03-15 09:30 - 15:30 | מועדון לחבר, כפר גליקסון
תוכנית ליום המפגש:
– הקרנת הסרט
– שיחה: ״בין נדודים לשלווה: חיי נזירים מחוץ לחברה הטיבטית”
לאחר הצפייה בסרט התיעודי “נודד אך לא אבוד” המספר את סיפורו של מינגיור רינפוצ’ה, נדון בהשראה, באתגרים ובפירות של חיי נזירות בעולם שמחוץ לחברה הטיבטית. נשוחח על המשמעות של חיים בדרכים, על החיבור לדרך הבודהיסטית בסביבה זרה, ועל הכלים שמאפשרים לשמור על רוגע פנימי בתוך סביבה משתנה.

ריטריט שקט - הדרך החוצה היא פנימה, במסורת מורה הזן תיך נאת האן
2025-03-19 12:00 - 15:00 | טבחה, טבחה, טבחה
הדרך החוצה היא פנימה – ריטריט שקט בטבחה, במסורת מורה הזן תיך נאת האן
בהנחיית חגית הרמון ודורית שיפין
—
לפרטים ולהרשמה
ליצירת קשר: בכל עניין הנוגע להרשמה, אנא כיתבו לצוות ההרשמה שלנו – למייל: sangha.anan@gmail.com.
או בטלפון – עדיפות לוואטסאפ (טל לוי): 054-392-1322
מתי:
מיום רביעי ה 19.3.25 ב 12:00.
עד יום שבת ה 22.3.25 ב 15:00.
איפה:
בטבחה (צמוד לכנסיית הלחם והדגים), על שפת הכנרת.

קצת על הריטריט:
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו.”
ומהו המימד הרוחני הזה? בלשון התרגול הוא נקרא התבוננות לעומק.
אל מול קושי, אישי או קולקטיבי, אנחנו מרגישים לא פעם דחף לפעול. אם פעולתנו אינה מתבססת על המסד של הוויה, אם אין לנו די שלווה והבנה, או אנחנו מלאי כעס וחרדה, פעולתנו תהיה בעלת ערך מועט או אף תדרדר את המצב. התרגול מציע שהדרך החוצה מסבלנו ואל החופש – היא פנימה. פנימה – אל עבר הבנת תודעתנו ושחרורה.
איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה. ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום. יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית בימים רביעי ושבת ושתיקה מלאה בימים חמישי ושישי.

הדרך החוצה היא פנימה – ריטריט שקט בטבחה ריטריט במסורת מורה הזן תיך נאת האן, בהנחיית חגית הרמון ודורית שיפין.
2025-03-19 12:00 - 17:00 | טבחה, טבחה, טבחה
קצת על הריטריט:
“כולנו זקוקים לתרגול רוחני במצבים קשים כדי לשרוד לשמר את התקווה ואת החמלה שלנו.
אנחנו זקוקים למימד רוחני בחיינו כדי שלא ניסחף בסבלנו וכדי שנוכל להתמודד איתו ולטפח את אושרנו.”
ומהו המימד הרוחני הזה? בלשון התרגול הוא נקרא התבוננות לעומק.

אל מול קושי, אישי או קולקטיבי, אנחנו מרגישים לא פעם דחף לפעול. אם פעולתנו אינה מתבססת על המסד של הוויה, אם אין לנו די שלווה והבנה, או אנחנו מלאי כעס וחרדה, פעולתנו תהיה בעלת ערך מועט או אף תדרדר את המצב. התרגול מציע שהדרך החוצה מסבלנו ואל החופש – היא פנימה. פנימה – אל עבר הבנת תודעתנו ושחרורה.
איך יתנהל הריטריט?
מסה של תרגול יוצרת תנאים לתהליכי עומק. הריטריט יכלול תרגול, לימוד, זמן שקט, שיתוף, מדיטציה בעבודה ובאכילה, תרגולים של נגיעה באדמה ותרגול בקהילה. ההשקטה שריטריט כזה מאפשרת סירקולציה של רבדים בתודעה שאולי פחות יוצא לנו להיפגש איתם בחיי היומיום. יש לכך השפעה עצומה על איכות חיינו ועל יכולתנו לפעול באופן מיטיב בעולמנו המלא בפלאות כמו שהוא מלא בסבל.
הריטריט יתקיים בשתיקה נאצלת חלקית בימים רביעי ושבת ושתיקה מלאה בימים חמישי ושישי.
חגית הרמון (צ’אן טהאי ניים)
מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית, יחד עם אסנת הופמן, את ספריו של תיך נאת האן ‘אמנות החיים’ ו’זן ואמנות הצלת הפלנטה’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות.

דורית שיפין (הרמוניה אמיתית ונעלה)
דורית שיפין מתרגלת במסורת כפר שזיף (פלאם וילג’) משנת 2001.
כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing)
ובשנת 2022 הוסמכה כמורת דהרמה מטעם הקהילה הבין לאומית של כפר שזיף.
דורית, אמא לשלושה וסבתא לארבעה, חברה פעילה בסנגה הארצית במסורת כפר שזיף,
מנחה קבוצת תרגול שבועית בנווה שלום~ווחאת אל סלאם (מקום מגוריה ב 39 השנים האחרונות),
ושותפה, (יחד עם חברות וחברי הסנגה), בארגון ובהנחיית ימי תרגול וריטריטים בישראל בעשרים השנים האחרונות.
דורית היא גם מורה ותיקה ליוגה המשלבת לימוד ותרגול מיינדפולנס בעבודתה כמורה לאוכלוסיות שונות,
מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.
תחומים החשובים לה: הליכה בדרך תשומת הלב, העמקה בתרגול, לימוד והפצת הדהרמה כדרך חיים,
השכנת שלום בין אנשים, פעילויות שלום למען סיום הסכסוך הישראלי פלסטיני וסיום הכיבוש, ותמיכה בכל פעילות שתביא להצלת כדור הארץ ממשבר האקלים.

סופ״ש ארוך (ד'-שבת) של ויפאסנה - יהל אביגור ואילן לוטנברג, בסיוע תמי ברקאי
2025-03-19 14:30 - 18:00 | עין דור, עין דור, עין דור
